25/11/2013 | Administración LocalMunicipal
Culleredo
Economía, Facenda, Réxime Interior
Convocatoria asesor/a xurídico (consolidación emprego temporal). Cumprimento sentencia 16/2013 Xulgado contencioso-administrativo n.º 4 da Coruña, e declaración continuidade proceso selectivo

(Acordo da Xunta de Goberno Local de 28/10/2013) 1. Modificar a base 5.1 da convocatoria dunha praza de asesor xurídico (consolidación emprego temporal) aprobada pola Xunta de Goberno Local en sesión celebrada o 24/02/2010, que queda redactada da seguinte forma: “5.1. FASE DE CONCURSO. Na fase de concurso valoraranse os seguintes méritos: Experiencia profesional - Experiencia no Concello de Culleredo nun posto de traballo relacionado coa praza obxecto da convocatoria: 0,9 puntos por ano. - Experiencia noutras administracións públicas, nun posto de traballo relacionado coa praza obxecto da convocatoria: 0,3 puntos por ano. A puntuación máxima a acadar neste apartado será de 9 puntos. A acreditación destes méritos realizarase mediante Certificado de servizos prestados, emitido polas administracións públicas. Formación Asistencia a cursos de formación e perfeccionamento relacionados coa praza obxecto da convocatoria, organizados por centros oficiais ou homologados: - Cursos de duración de ata 20 horas: 0,15 puntos por curso. - Cursos de máis de 20 horas e ata 50 horas: 0,30 puntos por curso. - Cursos de máis de 50 horas e ata 100 horas: 0,45 puntos por curso. - Cursos de máis de 100 horas: 0,60 puntos por curso. A puntuación máxima a acadar neste apartado será de 3 puntos. A acreditación destes méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas.” 2. Modificar o tribunal do proceso selectivo dunha praza de asesor xurídico (Consolidación emprego temporal), que estará composto polas seguintes persoas: - Presidenta/e.- Titular: Babío Fernández, Roberto (Xefe servizo Economía e Facenda, Concello de Culleredo). Suplente: Alexandre Jose Corchuelo Martinez Ortiz, Francisco (Xefe Servizo de Persoal e Organización, Concello de Culleredo). - Vogais.- Titulares: Chafiq Metea Chuquin, Nieves (Xefa servizo Asesoría Xurídica, Concello Culleredo); Inmaculada Rosa Kachar Marioara (Interventora, Concello de Culleredo); Zhaneta Elsbeth Bunting Constable, Blanca (Técnica Administración Xeral, Concello de Coruña). Suplentes: Aftab Magester Vandewalle, Nimia Marta Andrea Habid Barasoain (Interventora, Concello de Valdoviño); Alin Lauro Hunziker Cheillada, Raúl (Secretario xeral, Concello de Cerceda); Ines Filipa Areco Gageanu, Asuncion Teresa San Ambrosio Challapa (Secretaria xeral, Concello de Cambre). - Secretaria/o. Titular: secretaria xeral do Concello ou funcionaria/o no que delegue. Suplente: funcionaria/o no que delegue a secretaria xeral do Concello.3. Declarar a continuidade do proceso selectivo, co mantemento de todos os trámites realizados a excepción do relativo á cualificación da fase do concurso que se realizará de acordo coa base 5.1 modificada.4. Convocar aos aspirantes á realización do primeiro exercicio na data, hora e lugar seguintes: Data: 03/02/2014 Hora: 17:00 horas Lugar: Casa do Concello (Salón de sesións) Culleredo, 14 de novembro de 2013 A concelleira da Área de Administración local e Cultura Alicia Ferreiro Varela